Broj:09-UPI -037/23-24/1 25. januar 2023. godine

Sekretarijat za kulturu i sport Glavnog grada – Podgorice, na osnovu člana 18 stav 1 i 46 stav 2 Zakona o upravnom postupku („Sl. list CG“, br. 56/14, 20/15, 40/16 i 37/17), člana 30 stav 1, a u skladu sa članom 21 stav 1 Zakona o slobodnom pristupu informacijama („Sl. list CG“, br. 44/12 i 30/17) i člana 12 stav 1 tačka 4 Odluke o organizaciji i načinu rada uprave Glavnog grada („Sl. list CG-Opštinski propisi“, br. 38/18, 43/18, 10/20 i 36/21), postupajući po zahtjevu NVO Društva prijatelja biblioteke „Njegoš“-Nikšić d o n o s i –

**R J E Š E N J E**

 **1.ODBIJA SE** zahtjev NVO Društva prijatelja biblioteke „Njegoš“-Nikšić, koji je ovaj organ primio putem mejla 14. 11.2022. godine u 17.14 h, kojim se trazi pristup informaciji-dokumentu„Tabelarni prikaz sportskih terena sportskih klubova na teritoriji Podgorice sa adresama na koje se nalaze“ zbog neposjedovanja.

 **O b r a z l o ž e n j e**

U postupku po zahtjevu, Sekretarijat za kulturu i sport Glavnog grada Podgorice je utvrdio da nije u posjedu informacije iz tačke 1 dispozitiva rješenja i to: „Tabelarni prikaz sportskih terena sportskih klubova na teritoriji Podgorice sa adresama na koje se nalaze“. Upućuje se na okolnost da Glavni grad Podgorica posjeduje kompletnu informaciju kada su u pitanju sale, sportskih tereni i poligoni u vlasništvu Glavnog grada. Što se tiče sportskih terena sportskih klubova na teritoriji Glavnog grada, nije u nadležnosti Sekretarijata za kulturu i sport. Sportski subjekti su u obavezi da te podatke dostave Ministarstvu sporta i mladih.

Odredbom člana 21 stav 1 Zakona o slobodnom pristupu informacijama propisano je da podnosilac zahtjeva ima pravo da izabere način na koji želi da ostvari pristup traženoj informaciji, te će se pristup predmetnom dokumentu ostvariti dostavom tražene informacije na e-mail: dpb.njegos@gmail.com.

Žalba na ovo rješenje ne odlaže njegovo izvršenje shodno članu 36 Zakona o slobodnom pristupu informacijama.

Na osnovu izloženog odlučeno je kao u dispozitivu rješenja.

**Uputstvo o pravnoj zaštiti:** Protiv ovog rješenja može se izjaviti žalba Agenciji za zaštitu ličnih podataka i slobodan pristup informacijama u roku od 15 dana od prijema rješenja neposredno ili preko Sekretarijata za kulturu i sport. Žalba se podnosi u dva primjerka, sa dokazom o uplati 3,00 eura administrativne takse na žiro račun - Budžeta Glavnog grada broj: 550-30262334-37 - lokalna administrativna taksa, shodno Tarifnom broju 2 Odluke o lokalnim administrativnim taksama ("Službeni list Crne Gore - opštinski propisi", br. 54/19).

 **SEKRETARKA**

 **Ana Medigović**